stanford-oval/wikipedia huggingface dataset:
Fanny Sydänmaa
Elämä > Tuomio valtiopetoksesta

Sydänmaa palasi Suomeen elokuussa 1919 hankkien aluksi elantonsa kotonaan tekemillään ompelutöillä. Vuodesta 1921 lähtien hän hoiti Kauppa- ja Liiketyöntekijäin Liiton kanslistin tehtäviä, kunnes ryhtyi helmikuussa 1922 Suomen Työmiestä julkaisseen Oy Työn kirjanpitäjäksi.
Etsivä keskuspoliisi pidätti Sydänmaan syyskuussa 1922 työpaikaltaan Oy Työn konttorista. Kuulustelujen jälkeen hänet asetettiin syytteeseen valtiopetoksesta, ja asian käsittely alkoi Turun hovioikeudessa marraskuussa 1922. Syyttäjän mukaan Sydänmaa oli toiminut Pietarissa K. M. Evän sihteerinä ja tehnyt myös puolueen asiossa salaisia matkoja Suomeen. Sydänmaa sanoi itse työskennelleensä ainoastaan SKP:n keskuskomitean palkattuna kanslistina, ja kiisti käyneensä Suomessa. Syyttäjän väitti myös hänen olleen Helsingissä Neuvosto-Venäjän suurlähetystön kontaktihenkilönä, ja erään todistajan mukaan Sydänmaa olisi useita kertoja käynyt Pietarissa. Hänen tuttavapiiriinsä kuuluneet henkilöt kuitenkin todistivat aukottomasti Sydänmaan pysyneen koko ajan Helsingissä. Hänen väitettiin myös vieneen Venäjälle 200 000 markkaa kansanvaltuuskunnan rahoja. Sydänmaa kiisti tämän, koska kuitin mukaan ne oli otettu vasta huhtikuun lopussa, jolloin hän oli jo Pietarissa.
Kolmannessa oikeuskäsittelyssä helmikuussa 1923 Sydänmaa vapautettiin tutkintavankeudesta Turun lääninvankilasta. Hovioikeus antoi tuomion vuoden kuluttua helmikuussa 1924, jolloin hänet tuomittiin valtiopetoksen valmistelusta ja avunannosta yhteensä 4 vuoden 6 kuukauden kuritushuonerangastukseen sekä menettämään kansalaisluottamuksensa vielä kuudeksi vuodeksi. Lokakuussa 1918 voimaan tulleen armahduslain nojalla tuomiosta oli ehdotonta vain 2 vuotta, mutta syyttäjän valitettua Korkeimpaan oikeuteen se kovensi huhtikuussa 1925 koko tuomion ehdottomaksi.
Sydänmaa suoritti tuomionsa Hämeenlinnan naisvankilassa, jossa samaan aikaan oli parikymmenta valtiollista vankia. Heidän joukossaan olivat muun muassa Elin Fagerholm, Laura Härmä, Matilda Kaihosalo, Ellen Mäkelin, Toini Mäkelä, Betty Peltonen ja Rosa Sillanpää. Ehdottomaksi määrätystä tuomiosta huolimatta hänet vapautettiin jo kesäkuussa 1926. Sydänmaa jatkoi toimintaansa ammattiyhdistysliikkeessä myös vapautumisensa jälkeen, ja kuoli Helsingissä 57-vuotiaana maaliskuussa 1949. Hänet on haudattu perhehautaan Malmin hautausmaalle.
Fairuz

Fairuz
Fairuz (oik. Nouhad Haddad, s. 21. marraskuuta 1935) on libanonilainen arabialaisen maailmanmusiikin laulaja.
Fairuz syntyi syyrianortodoksiseen perheeseen Libanonissa. Hänen isänsä oli kotoisin Mardinista, joka oli siihen aikaan osa Syyriaa. Isä asettui vakituisesti Libanoniin avioiduttuaan libanonilaisen maroniittikristityn Lisa el Boustanin - Fairuzin äidin - kanssa. Perhe muutti myöhemmin Beirutiin. Fairuzilla oli sisarukset Youssef, Hoda ja Amal.
Fairuz nautti jo lapsena laulamisesta ja aloitti uransa Libanonin radion kuorossa 14-vuotiaana. Hänelle opetti musiikkia libanonilainen Mohammed Fleifel, ja myös Halim el Roumi oli vakuuttunut tytön kyvyistä. Juuri hän keksi nuorelle laulajalle taiteilijanimen Fairuz.
Fairuzille sävelsi lauluja muun muassa Assi Rahbani (k. 1986), jonka kanssa hän meni naimisiin 1955. Esimerkiksi laulu 'Itab saavutti arabimaailmassa heti suuren menestyksen.
Fairuz sai neljä lasta:
Ziad (musiikkialalla)
Layal (menehtyi aivohalvauksen jälkeen 1987)
Hali (lapsuudestaan halvaantunut aivokalvontulehduksen seurauksena)
Rima (valokuvaaja ja ohjaaja)
Fairuz on uransa aikana esiintynyt useissa maissa, myös Euroopan ja Yhdysvaltain alueella. Hän pääsi 1962 Royal Albert Halliin ja 1971 New Yorkin Carnegie Halliin. Vuonna 1969 Libanonin hallitus kielsi Fairuzin musiikin esittämisen radioasemilla kuuden kuukauden ajaksi. Syynä oli, että Fairuz oli kieltäytynyt pitämästä yksityiskonserttia Algerian presidentti Houari Boumédiennen kunniaksi. Fairuz päätti asua Libanonissa myös maassa vuosina 1975–1990 käydyn sisällissodan ajan.
Fairuzilta on julkaistu noin 85 virallista CD-äänitettä. Useat laulut ovat Rahbanin veljesten tekemiä, Assin säveltämiä ja Mansourin sanoittamia, mutta musiikkia on tuottanut myös esimerkiksi laulajattaren ja Assi Rahbanin yhteinen poika Ziad Rahbani (s. 1956). Tiedetään myös, että Fairuz on äänittänyt runsaasti julkaisematonta musiikkia. Hän on esiintynyt lisäksi televisiossa ja elokuvissa.
Etoumbi

| Etoumbi |
| --- | --- |
 Etoumbi
 Koordinaatit: 0°01′N, 14°54′E 
Valtio:  Kongon tasavalta
Alue:  Cuvette Ouest
Infobox OKVirheellinen NIMI-arvo: 
Etoumbi on kaupunki Cuvette Ouesten provinssissa Luoteis-Kongossa. Useimmat sen asukkaat saavat elantonsa metsästämällä paikallisessa metsässä.[lähde? ]
Etoumbi on ollut neljän viimeaikaisen Ebola-viruksen puhkeamisen sijaintina. Tämän on uskottu saaneen aikaan paikallisten tavan syödä metsästä kuolleina löytämiensä eläinten liha pois. Vuonna 2003 kuoli 120 ihmistä viruksen päästyä irti. Vuonna 2005 viruksen irtipääsy johti kaupungin asettamiseen karanteeniin.
Evelyn Fox Keller

| Evelyn Fox Keller |
| --- | --- |

Henkilötiedot
Syntynyt: 20. maaliskuuta 1936 New York, Yhdysvallat
Kuollut: 22. syyskuuta 2023 (87 vuotta) Cambridge, Massachusetts, Yhdysvallat
Koulutus ja ura
Tutkinnot:  Brandeisin yliopisto   Radcliffe College   Harvardin yliopisto
Instituutti:  Berkeleyn Kalifornian yliopisto   Massachusetts Institute of Technology
Tutkimusalue:  biologia, tieteenfilosofia, feminismi
Evelyn Fox Keller (20. maaliskuuta 1936 New York, Yhdysvallat – 22. syyskuuta 2023 Cambridge, Massachusetts, Yhdysvallat) oli yhdysvaltalainen biologi, kirjailija, tieteenfilosofi ja feministi, joka keskittyi urallaan erityisesti tutkimaan naisten asemaa tiedemaailmassa. Hän oli itse vaihtanut aikanaan Harvardin yliopistossa alansa teoreettisesta fysiikasta matemaattiseen biologiaan ja taistellut perheen vaatimusten ja akateemisen uran yhteensovittamisen kanssa. Fox Keller kirjoitti 1980-luvulta alkaen useita teoksia, joissa hän käsitteli naisten asemaa, tieteen väitettyä maskuliinisuutta ja biologian käsitteiden uudelleenarviointia ja kehittymistä.
Nuoruus ja opiskelu

Evelyn Fox syntyi vuonna 1936 New Yorkin Queensissä. Hänen vanhempansa olivat juutalaisia maahanmuuttajia, jotka olivat lähteneet nykyisen Valko-Venäjän alueelta. Evelynin isä Albert Fox piti herkkukauppaa ja oli aika usein poissa kotoa, ja äiti Rachel oli Evelynin mukaan varsin hauras henkilö, joka tarvitsi usein lastensa apua. Perheessä oli kolme lasta, ja Evelyn oli lapsista nuorin. Kaikki lapset päätyivät akateemiselle uralle.
Fox suunnitteli ensin uraa psykoanalyytikkona, mutta veljensä ja korkeakouluprofessorin kehotuksesta suuntasikin fysiikkaan. Hän suoritti 1957 Brandeisin yliopistosta alemman korkeakoulututkinnon, ja maisteriksi hän valmistui Radcliffe Collegesta 1959. Fox jatkoi opintojaan Harvardin yliopistossa tavoitteenaan tohtorintutkinto teoreettisesta fysiikasta. Hän vaihtoi kuitenkin alaa kohdattuaan räikeää seksismiä eikä saanut laitoksela juurikaan tukea. Fox kiinnostui veljensä kautta molekyylibiologiasta ja suuntautui lopulta matemaattiseen biologiaan. Tohtoriksi hän valmistui 1963.
Yksityiselämä

Fox Keller oli 1963–1976 naimisissa matemaatikko Joseph Kellerin kanssa. He saivat liittonsa aikana kaksi lasta. Fox Keller kuoli syyskuussa 2023.
Fort Henry

Fort Henry voi tarkoittaa seuraavia asioita:
Fort Henry, linnoitus Kingstonissa, Kanadassa
Fort Henry, linnoitus, joka sijaitsi lähellä nykyistä Wheelingin kaupunkia, Yhdysvalloissa
Fort Henry, paikka Yhdysvalloissa, jossa käytiin sisällissodan Fort Henryn taistelu
Fort Henry, Studlandiin, Englantiin, Normandian maihinnousua varten rakennettu harjoituslinnoitus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fort Henry”, voi hakea sivunnimihaulla, laajalla sivunnimihaulla tai tekstihaulla.
Faleristiikka

Suomen Leijonan ritarikunnan suurristin rintatähti
Faleristiikka (lat. phaleræ < kreik. ta falara) eli kunniamerkkitutkimus on tieteenala, joka tutkii kannettavia kunniamerkkejä ja niiden oheisaineistoja, kuten omistus- ja asiakirjoja. Faleristiikka yhdistää historia- ja sotatieteellisiä sekä sosiologisia, kulttuurillisia ja taiteellisia tarkastelutapoja. Faleristiikalle läheisiä tutkimusaloja ovat heraldiikka ja numismatiikka.
Tunnettuja suomalaisia kunniamerkkien tutkijoita eli faleristikkoja ovat olleet Tom C. Bergroth ja Antti Matikkala.
Kirjallisuutta

Henning, Eckart – Herfurth, Dietrich: Orden und Ehrenzeichen: Handbuch der Phaleristik.  Köln 2010:  Böhlau.  ISBN 978-3-412-20617-8.
Laslo, Alexander J.: A Glossary of Terms Used in Phaleristics: The Science, Study, and Collecting of the Insignia of Orders, Decorations, and Medals.  Albuquerque:  Dorado, 1995.  ISBN 0-9617320-2-4.
Matikkala, Antti: Suomen Valkoisen Ruusun ja Suomen Leijonan ritarikunnat.  Helsinki:  Edita, 2014.  ISBN 978-951-37-7005-1.
Matikkala, Antti: Kunnian ruletti: Korkeimmat ulkomaalaisille 1941–1944 annetut suomalaiset kunniamerkit.  Helsinki:  Suomalaisen Kirjallisuuden seura, 2017.  ISBN 978-952-222-847-5.
Aiheesta muualla

Deutsche Gesellschaft für Ordenskunde.
Svenska Faleristiska Föreningen.
Österreichische Gesellschaft für Ordenskunde.
Espanjan ympäriajo 2014

Espanjan ympäriajo 2014 oli järjestyksessään 69. Espanjan ympäriajo. Se alkoi 23. elokuuta Jerez de la Fronterasta ja päättyi Santiago de Compostelaan 14. syyskuuta 2014. Ympäriajo sisälsi 21 etappia, joiden yhteispituus oli 3 181,5 kilometriä.
Alberto Contador voitti kokonaiskilpailun, Chris Froome oli toinen ja Alejandro Valverde sijoittui kolmanneksi. Pistekilpailun voitti John Degenkolb, mäkikirikilpailun Luis León Sánchez, yhdistelmäkilpailun Alberto Contador ja joukkuekilpailun Team Katusha.
Etapit

| Etappi | Päivä | Reitti | type | Pituus (km) | Voittaja | Kokonaiskilpailun johtaja |
| --- | --- | --- | --- | --- | --- | --- |
| 1  | 23. elokuu | Jerez de la Frontera – Jerez de la Frontera | Joukkueaika-ajo | 12,6 |  Movistar Team |  Jonathan Castroviejo |
| 2  | 24. elokuu | Algeciras – San Fernando | Tasamaaetappi | 174,4 |  Nacer Bouhanni |  Alejandro Valverde |
| 3  | 25. elokuu | Cádiz – Arcos de la Frontera | Mäkietappi | 198 |  Michael Matthews |  Michael Matthews |
| 4  | 26. elokuu | Mairena del Alcor – Córdoba | Mäkietappi | 164 |  John Degenkolb |  Michael Matthews |
| 5  | 27. elokuu | Priego de Córdoba – Ronda | Tasamaaetappi | 180 |  John Degenkolb |  Michael Matthews |
| 6  | 28. elokuu | Benalmádena – La Zubia | Vuorietappi | 167 |  Alejandro Valverde |  Alejandro Valverde |
| 7  | 29. elokuu | Alhendín – Alcaudete | Mäkietappi | 169 |  Alessandro De Marchi |  Alejandro Valverde |
| 8  | 30. elokuu | Baeza – Albacete | Tasamaaetappi | 207 |  Nacer Bouhanni |  Alejandro Valverde |
| 9  | 31. elokuu | Carboneras de Guadazaón – Aramón Valdelinares | Vuorietappi | 185 |  Winner Anacona |  Nairo Quintana |
| 10  | 2. syyskuu | Veruela Abbey – Borja | Henkilökohtainen aika-ajo | 36,7 |  Tony Martin  |  Alberto Contador |
| 11  | 3. syyskuu | Pamplona – Sanctuaire of San Migel de Aralar, Uharte-Arakil | Vuorietappi | 153 |  Fabio Aru |  Alberto Contador |
| 12  | 4. syyskuu | Logroño – Logroño | Tasamaaetappi | 166 |  John Degenkolb |  Alberto Contador |
| 13  | 5. syyskuu | Belorado – Cabarceno Natural Park | Mäkietappi | 188 |  Daniel Navarro |  Alberto Contador |
| 14  | 6. syyskuu | Santander – La Camperona | Vuorietappi | 200 |  Ryder Hesjedal |  Alberto Contador |
| 15  | 7. syyskuu | Oviedo – Lagos de Covadonga | Vuorietappi | 152 |  Przemysław Niemiec |  Alberto Contador |
| 16  | 8. syyskuu | Samartín del Rei Aurelio – Somiedo Natural Park | Vuorietappi | 160 |  Alberto Contador |  Alberto Contador |
| 17  | 10. syyskuu | Ortigueira – A Coruña | Tasamaaetappi | 190 |  John Degenkolb |  Alberto Contador |
| 18  | 11. syyskuu | A Estrada – Meis | Vuorietappi | 157 |  Fabio Aru |  Alberto Contador |
| 19  | 12. syyskuu | Salvaterra de Miño – Cangas | Keskivaikea vuorietappi | 180 |  Adam Hansen |  Alberto Contador |
| 20  | 13. syyskuu | Monastery of Santo Estevo de Ribas de Sil – Os Ancares | Vuorietappi | 185 |  Alberto Contador |  Alberto Contador |
| 21  | 14. syyskuu | Santiago de Compostela – Santiago de Compostela | Henkilökohtainen aika-ajo | 9,7 |  Adriano Malori |  Alberto Contador |
FA Trophy

FA Trophyn logo
The Football Association Challenge Trophy eli FA Trophy on Englannin jalkapalloliiton hallinnoima jalkapallokilpailu. Kilpailu on suunnattu 5-8. tasojen puoliammattilaisseuroille. Ensimmäinen FA Trophy järjestettiin 1969. Turnaus pelataan pudotuspelisysteemillä. Suurin osa loppuotteluista on pelattu Wembleyllä.
Ensimmäinen FA Trophy järjestettiin 1969–70 ja turnaukseen osallistui kahdeksan The Football Leagueen osallistuvaa joukkuetta, joista Macclesfield Town voitti. FA Amateur Cup järjestettiin viimeisen kerran 1974, jonka jälkeen turnaus on ollut puoliammattilaisseuroille mahdollisuus voittaa maanlaajuinen cup. Scarborough, Telford United ja Woking ovat voittaneet FA Trophyn kolmesti. Clive Walker on ainut pelaaja, joka on voittanut turnauksen neljästi.
Loppuottelut

U = Uusintaottelu
York Cityn kannattajia vuoden 2009 loppuottelussa.
Fort Kaministiquia

Fort Kaministiquia (ransk. Fort Caministigoyan) oli vuonna 1717 rakennettu linnoitus ja turkiskauppa-asema Ontarion provinssin luoteisosassa, Kanadassa. Linnoituksen rakennutti  Kaministiquiajoen suulle ranskalainen Zacharie Robutel, sieur de la Noue. Linnoitus oli ensimmäinen eurooppalaisten tukikohta alueella ja muodostui tärkeäksi etapiksi tutkimusmatkoilla läntiseen erämaahan (nykyinen läntinen Kanada).
Matkat pidemmälle länteen ja varsinkin vesireitin etsiminen Tyynellemerelle saivat alkunsa, kun Pierre La Vérendryestä tuli linnoituksen komentaja vuonna 1728. Hän aloitti oman tutkimusretkensä vuonna 1731. Vérendryen alaiset rakensivat useita pienempiä linnoituksia tukikohdiksi vesireittien varsille, Fort Rougen, Forts La Reinen, Bourbonin, Dauphinin ja Paskoyacin. Fort Kaministiquia säilyi kuitenkin tärkeänä tukikohtana monelle länteen suuntautuvalle tutkimusmatkalle.
Britannialaisten valloitettua suuren osan Uutta Ranskaa linnoitus hylättiin joskus vuosien 1758–1760 aikana.
Linnoituksen rauniot jäivät 1880-luvulla Canadian Pacific Railway -rautatien ja hiilivuorten alle. 
Kopio linnoituksesta on rakennettu Fort William Historical Park -puistoon, jonkin matkaan Kaministiquiajoen ylavirtaan alkuperäisestä sijainnista.
Faaborg-Midtfynin kunta

| Faaborg-Midtfynin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Ringe
Hallinto:  
 – Pormestari:  Hans Jørgensen
Pinta-ala:  
 – Kokonaispinta-ala:  633,6 km²
Väkiluku:  51 519
 – Väestötiheys:  81,3 as./km²
 
 www.faaborgmidtfyn.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Faaborg-Midtfyn (myös Fåborg-Midtfyn) on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 51 519 asukasta, ja sen pinta-ala oli 633,6 neliökilometriä. Kunnan keskustaajama on nimeltään Ringe.
Kunta syntyi 1. tammikuuta 2007 Tanskan kuntauudistuksen seurauksena, jolloin entiset Brobyn kunta, Ringen kunta, Årslevin kunta, Ryslingen kunta ja Faaborgin kunta yhdistyivät.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Nørre Lyndelse Sogn
02: Årslev Sogn
03: Sønder Nærå Sogn
04: Rolfsted Sogn
05: Nørre Broby Sogn
06: Vejle Sogn
07: Allested Sogn
08: Nørre Søby Sogn
09: Sønder Højrup Sogn
10: Søllinge Sogn
11: Hellerup Sogn
12: Sønder Broby Sogn
13: Hillerslev Sogn
14: Heden Sogn
15: Vantinge Sogn
16: Gestelev Sogn
17: Ringe Sogn
18: Ryslinge Sogn
19: Gislev Sogn
20: Vester Hæsinge Sogn
21: Sandholts Lyndelse Sogn
22: Øster Hæsinge Sogn
23: Espe Sogn
24: Herringe Sogn
25: Kværndrup Sogn
26: Håstrup Sogn
27: Svanninge Sogn
28: Brahetrolleborg Sogn
29: Krarup Sogn
30: Horne Sogn
31: Fåborg Sogn
32: Diernæs Sogn
33: Vester Åby Sogn
34: Åstrup Sogn
35: Lyø Sogn
36: Avernakø Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Faaborg-Midtfynin kunnan kotisivut (tanskaksi)
Ezio Pascutti

Ezio Pascutti
Ezio Pascutti (1. kesäkuuta 1937 – 4. tammikuuta 2017 Bologna) oli italialainen jalkapalloilija. Hän pelasi pitkään Bologna Football Club 1909:ssä. Hän kuului myös maajoukkueeseen, jossa hän osallistui maailmanmestaruuskilpailuihin 1962 ja 1966.
Ezio Roselli

| Mitalit> Maa:   Italia.Miesten voimistelu. Olympialaiset  | Mitalit> Maa:   Italia.Miesten voimistelu. Olympialaiset  | Mitalit> Maa:   Italia.Miesten voimistelu. Olympialaiset  | Maa:   Italia> Miesten voimistelu. |
| --- | --- | --- | --- |
|  Kultaa | Antwerpen 1920 | joukkuevoimistelu |  |
Ezio Roselli (8. joulukuuta 1896 La Spezia – 6. tammikuuta 1963 Genova) oli italialainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuevoimistelussa. Lisäksi Roselli osallistui vuoden 1928 kesäolympialaisiin Amsterdamissa, jossa hän muun muassa jäi moniottelun yksilökilpailussa 58. sijalle ja joukkuevoimistelussa kuudenneksi.
Finsta

| Finsta |
| --- | --- |
 Finstan kartano
 Finsta
 Koordinaatit: 59°44′13″N, 18°29′37″E 
Valtio:   Ruotsi
Lääni:  Tukholman lääni
Maakunta:  Uplanti
Kunta:  Norrtäljen kunta
Pinta-ala:  
 – Maa:  0,36 km²
Väkiluku:  244
 – Väestötiheys:  677,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Finsta on taajama Ruotsissa Tukholman läänissä Norrtäljen kunnassa. Taajaman asukasluku oli vuoden 2010 lopussa 244 henkeä.
Taajama tunnetaan lähinnä Finstan kartanosta, jossa Pyhä Birgitta on perimätiedon mukaan syntynyt, mutta luotettavia historiallisia lähteitä tälle tiedolle ei ole. Norrtäljen kunta kuitenkin markkinoi itseään tarinan avulla, ja seudulla käy paljon Birgitta-turisteja. Kunta on rakentanut rukousluolan paikalle, jossa Birgitan oletetaan saaneen ensimmäiset ilmestyksensä.
Finstan kartano on 1730-luvulta, ja sen alla on keskiaikainen kellari. Kiinteistön omistaa nykyisin yksityinen maanviljelijä, mutta Birgittaan liitetyt paikat omistaa kuitenkin Norrtäljen kunta. Skereridin kirkko on ollut kartanon kirkko, ja Birgitan isä Birger Persson on rakentanut sen.
Taajaman ympäristöstä on löydetty runsaasti muinaisjäänteitä, erityisesti rautakaudelta.
Väestönkehitys

| Finstan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    |  |  |
| 1965 | 1965 |    |  |  |
| 1970 | 1970 |    |  |  |
| 1975 | 1975 |    |  |  |
| 1980 | 1980 |    |  |  |
| 1990 | 1990 |    |  |  |
| 1995 | 1995 |    |  |  |
| 2000 | 2000 |    |  |  |
| 2005 | 2005 |    |  |  |
| 2010 | 2010 |    | 244 | 244 |
Lähde: Statistiska centralbyrån (SCB). Finsta on ollut taajama vuodesta 2010.
Ezio Damolin

Ezio Damolin (25. joulukuuta 1944 Moena – 18. maaliskuuta 2022) oli italialainen yhdistetyn hiihtäjä, joka kilpaili sekä 1960- että 1970-luvulla. Hänen paras sijoituksensa talviolympialaisissa oli viides vuoden 1968 Grenoblen olympialaisissa.
Fata Morgana (vuoden 2005 elokuva)

| Fata Morgana |
| --- | --- |
 Elokuvan juliste.
Ohjaaja:  Markku Lehmuskallio Anastasia Lapsui
Käsikirjoittaja:  Markku Lehmuskallio Anastasia Lapsui
Tuottaja:  Markku Lehmuskallio
Säveltäjä:  Tuomas Laurinen
Kuvaaja:  Johannes Lehmuskallio
Leikkaaja:  Anastasia Lapsui Markku Lehmuskallio
Valmistustiedot
Valmistusmaa:  Suomi
Tuotantoyhtiö:  Giron-filmi
Ensi-ilta:  2005
Kesto:  59 min
Alkuperäiskieli:  tšuktši venäjä suomi
Aiheesta muualla
IMDb 
Elonet
Infobox OKNimi-testi OK: 
Fata Morgana on Markku Lehmuskallion ja Anastasia Lapsuin ohjaama suomalainen dokumenttielokuva vuodelta 2005.
Elokuva on kansantieteellinen dokumentti, jossa kuvataan Siperiassa asuvan tšuktšit-kansan historiaa ja nykyisyyttä.
Palkinnot ja ehdokkuudet

Elokuva voitti vuonna 2005 Sveitsissä, Nyonissa järjestettävillä Visions du Réel -elokuvajuhlilla Interreligieux-palkinnon sekä nuoren yleisön tuomariston kunniamaininnan.

Elokuva voitti vuonna 2005 Venäjällä, Pietarissa järjestettävillä Message to Man -elokuvajuhlilla dokumenttisarjan pääpalkinnon.
Fairway Rock

Fairway Rock
Fairway Rock kesällä 1988
| --- | --- |
Sijainti:  65.6253°N, 168.7426°W Alaska  Yhdysvallat
Korkein kohta:  163 m
muokkaa - muokkaa wikitekstiä - muokkaa Wikidataa
Fairway Rock on pieni ja asumaton luoto Beringinsalmessa. Se sijaitsee noin 15 kilometriä kaakkoon Diomedesaarista ja 30 kilometriä länteen Prince of Walesin niemestä, Pohjois-Amerikan läntisimmästä kohdasta. Saari kohoaa 163 metrin korkeudelle merenpinnasta ja toimii noin 35 000 merilinnun pesimäpaikkana. Fairway Rock on läheisten Diomedesaarten tavoin jäännös viime jääkaudelta.
James Cook dokumentoi saaren vuonna 1778 ja Frederick Beechey nimesi sen 1826. Vuonna 1966 Yhdysvaltain laivasto asensi saarelle radioisotooppisen termosähkögeneraattorin antamaan virtaa sukellusveneliikennettä tarkkailevalle laitteistolle. Vuonna 1981 generaattoreita tuotiin kaksi kappaletta lisää ja kaikki kolme poistettiin saarelta 1995.
Aiheesta muualla

Kuvia tai muita tiedostoja aiheesta Fairway Rock Wikimedia Commonsissa
Feel Good Hit of the Summer

| ”Feel Good Hit of the Summer” Queens of the Stone Age |
| --- | --- | --- |

Singlen tiedot
 Albumilta: Rated R
 Äänitetty : 2000
 Julkaistu: 27. marraskuuta 2000
 Formaatti: CD, vinyyli
 Tekijä(t): Josh Homme Nick Oliveri
 Tuottaja(t): Josh Homme Chris Goss
 Tyylilaji: alternative rock, stoner rock
 Kesto: 02.43
 Levy-yhtiö: Interscope Records
Queens of the Stone Agen muut singlet
| ”The Lost Art of Keeping a Secret” 2000 | ”Feel Good Hit of the Summer” 2000 | ”No One Knows” 2002 |
Feel Good Hit of the Summer on yhdysvaltalaisen rockyhtye Queens of the Stone Agen kappale, joka julkaistiin toisena singlenä yhtyeen toiselta albumilta Rated R 27. marraskuuta 2000. Kappale on yhtyeen laulaja Josh Hommen ja basisti Nick Oliverin kirjoittama ja sille kuvattiin aiempien singlejen tapaan musiikkivideo.
”Feel Good Hit of the Summer” ei yltänyt kotimaassaan Billboard Hot 100 -listalle, eikä myöskään Britannian singlelistalle. Singlen B-puolena julkaistiin kappale ”You’re So Vague” sekä cover-kappaleet ”Never Say Never” ja ”Who’ll Be the Next in Line”.
Kappaleet > CD-julkaisu

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Feel Good Hit of the Summer | Homme, Oliveri | 2.43 |  |  |  |  |  |  |
| 2. | Never Say Never (Romeo Void -cover)  | Bossi, Iyall, Zincavage, Carter, Woods | 4.22 |  |  |  |  |  |  |
| 3. | You’re So Vague | Homme, Oliveri | 3.40 |  |  |  |  |  |  |
| 4. | Who’ll Be the Next in Line (The Kinks -cover)  | Ray Davies | 2.29 |  |  |  |  |  |  |
| 5. | Feel Good Hit of the Summer (CD-ROM Video)  | Homme, Oliveri | 2.43 |  |  |  |  |  |  |
|  |  |  | 15.57 |  |  |  |  |  |  |
Kappaleet > Vuoden 2010 vinyylijulkaisu

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Feel Good Hit of the Summer | Homme, Oliveri | 2.43 |  |  |  |  |  |  |
| 2. | Never Say Never (Romeo Void -cover)  | Bossi, Iyall, Zincavage, Carter, Woods | 4.22 |  |  |  |  |  |  |
| 3. | You’re So Vague | Homme, Oliveri | 3.40 |  |  |  |  |  |  |
| 4. | Who’ll Be the Next in Line (The Kinks -cover)  | Ray Davies | 2.29 |  |  |  |  |  |  |
|  |  |  | 15.57 |  |  |  |  |  |  |
Eredivisien kausi 2018–2019

| Eredivisie 2018–2019 |
| --- | --- |
Joukkueiden määrä:  18
Ajankohta:  10. elokuuta 2018 – 12. toukokuuta 2019
Mestari:  Ajax
Pudonneet joukkueet:  Excelsior De Graafschap NAC Breda
Ottelut:  306
Alempi sarjataso:  Eerste Divisie
  ← 2017–2018 :  2019–2020 → 
Eredivisien kausi 2018–2019 on järjestyksessään Eredivisien 63. kausi. Kausi alkoi 10. elokuuta 2018.